text: [{"text_idx": "#000002", "text": "Savni\u00f0 hevur i\u0301 heyst ogna\u00f0 s\u00e6r fy\u0301ra listaverk eftir Astri Luihn og ni\u0301ggju eftir Arnold Vegghamar"}, {"text_idx": "#000004", "text": "Eftir hesum sama leisti keypti BankNordik-savni\u00f0 i\u0301 oktober 2022 ni\u0301ggju listaverk eftir Arnold Vegghamar, og i\u0301 november 2022 keyptu vit fy\u0301ra listaverk eftir Astri Luihn."}, {"text_idx": "#000005", "text": "Astri Luihn er f\u00f8dd i\u0301 Oslo (1949), har hon vaks upp. Hon er u\u0301tbu\u0301gvin i\u0301 to\u0301nleikavi\u0301sindi og fo\u0301lkali\u0301vsfr\u00f8\u00f0i vi\u00f0 Universiteti\u00f0 i\u0301 Oslo. I\u0301 1976 flutti Astri Luihn saman vi\u00f0 manni si\u0301num til F\u00f8royar."}, {"text_idx": "#000006", "text": "Astri Luihn er ma\u0301lari og grafikari. Sum myndlistakvinna er Astri Luihn formliga s\u00e6\u00f0 sja\u0301lvl\u00e6rd, men alti\u0301\u00f0 og li\u0301ka til i\u0301 dag er hon a\u0301virka\u00f0 og eggja\u00f0 av at vera saman vi\u00f0 og granska l\u00e6rd listafo\u0301lk."}, {"text_idx": "#000007", "text": "Avgerandi ty\u0301dning fyri, at Astri Luihn mentist listaliga, hev\u00f0i ta\u00f0, at hon fra\u0301 barnaa\u0301rum av vitja\u00f0i a\u0301 verkst\u00f8\u00f0unum hja\u0301 grafikarunum Vilhelm Tveteraas og Henrik Finne, i\u00f0 ba\u0301\u00f0ir \u2013 eins og Edvard Munch \u2013 gj\u00f8rdu tr\u00e6skur\u00f0ir eftir norskari si\u00f0venju."}, {"text_idx": "#000008", "text": "I\u0301 list si\u0301ni arbei\u00f0ir Astri Luihn b\u00e6\u00f0i vi\u00f0 abstraktum og figurativum formma\u0301li. Myndirnar, i\u00f0 savni\u00f0 hevur keypt, eru na\u0301ttu\u0301ruly\u0301singar, og ta\u00f0 bera heitini eisini bo\u00f0 um - \u201dSummarna\u0301tt og Sjo\u0301n i\u0301 havi\u201d."}, {"text_idx": "#000012", "text": "Hugurin at tekna og ma\u0301la hevur hann havt fra\u0301 ungum aldri av. Hann lutto\u0301k a\u0301 O\u0301lavs\u00f8kuframsy\u0301ningini i\u0301 1957 a\u0301 fyrsta sinni."}, {"text_idx": "#000014", "text": "Arnold Vegghamar hevur i\u0301 si\u0301num ma\u0301lningum fra\u0301 fyrstan av nomi\u00f0 vi\u00f0 fleiri ismur innan ma\u0301lningalistina."}, {"text_idx": "#000015", "text": "Arnold Vegghamar by\u0301r a\u0301 Vi\u00f0arei\u00f0i, og na\u0301ttu\u0301ran er kringum hann \u2013 ein o\u0301t\u00f8mandi i\u0301bla\u0301stur. Myndevni\u00f0 hansara er i\u0301 sto\u0301ran mun tey klassisku \u2013 fjalli\u00f0, bygdin og havi\u00f0, men ma\u0301lningasti\u0301lurin er egin. I\u0301 myndum si\u0301num vi\u0301sur Arnold Vegghamar a\u0301sko\u00f0aranum si\u0301na tulking av landslagnum, og hann ny\u0301tir serstakar sterkar litir, og myndevni\u00f0 er einfalt endurgivi\u00f0. Hesin serstaki sti\u0301lurin s\u00e6st eisini i\u0301 bygdamyndum hansara, har hu\u0301sini standa vi\u00f0 no\u0301gvari fra\u0301st\u00f8\u00f0u og li\u0301kjast sma\u0301um kubbum. Hesin sti\u0301lurin er minimalistiskur og er i\u0301 slekt vi\u00f0 ekspressionismu og naivismu. Vi\u00f0arei\u00f0isma\u0301larin hevur skapa\u00f0 si\u0301n serstaka sti\u0301l og er tru\u0301fastur i\u0301mo\u0301ti honum."}, {"text_idx": "#000017", "text": "I\u0301 2015 fekk Arnold Vegghamar hei\u00f0urin at vera hei\u00f0ursborgari a\u0301 Vi\u00f0arei\u00f0i fyri si\u0301tt listarliga avrik."}, {"text_idx": "#000020", "text": "Si\u0301\u00f0ani 2020 hevur BankNordik-savni\u00f0 keypt listaverk eftir hesum listafo\u0301lkum:"}, {"text_idx": "#000024", "text": "Summarna\u0301tt 80x80 cm Astri Luihn"}, {"text_idx": "#000028", "text": "Kanna ma\u0301l um blu\u0301nisbrot i\u0301 svimjih\u00f8llini"}]